b'\n_START_ARTICLE_\nAleksander Dev\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1927 pri profesorju Ple\xc4\x8dniku na ljubljanski Tehni\xc5\xa1ki fakulteti. Od za\xc4\x8detka tridesetih let 20. stoletja je delal v Mariboru, kjer sta z Jaroslavom \xc4\x8cernigojem ustanovila projektivni biro. Devovo najpomembnej\xc5\xa1e delo v Mariboru je Hutterjev blok (1940-1945). Zgradba zavzema obse\xc5\xbeno stavbno povr\xc5\xa1ino med 4 ulicami, notranje dvori\xc5\xa1\xc4\x8de pa je urejeno kot park. V letih 1930/31 so po njegovih na\xc4\x8drtih zgradili novo pala\xc4\x8do mariborske izpostave ljubljanskega OUZD na vogalu dana\xc5\xa1nje Ulice talcev in Sodne_NEWLINE_ulice. V letih 1931/32 so na dana\xc5\xa1njem vogalu Tyr\xc5\xa1eve in Slovenske ulice po na\xc4\x8drtih Jaroslava \xc4\x8cernigoja in Sa\xc5\xa1e Deva zgradili novo pala\xc4\x8do Hranilnice dravske banovine, Maribor (danes Nova KBM). Leta 1937 je Dev projektiral zgradbo na dana\xc5\xa1nji Ulici talcev 1._NEWLINE_Po koncu vojne je projektiral stanovanjsko naselje ob elektrarni Vuhred, planinske ko\xc4\x8de na Pohorju in druge stavbe.'